als_Latn dik_Latn sag_Latn
Kryedemokrati Lulzim Basha, ka pasur sot një takim elektoral me banorët e Vorës. Ai gjatë takimit me banorët, ka vijuar të replikojë në distancë me kryeministrin Rama. Sipas tij, Rama nuk flet për programin po vetëm për timonin politik. Gjithashtu, ai ka shigjetuar edhe luftën që kryeministri ka me Metën për pushtet. Sipas tij, kjo është një manovër për të fshehur mungesën e programeve.
“Në 10 ditë fushatë nuk ka folur asnjë ditë për ekonominë për shëndetësinë. Flet vetëm për timonin. i ka ngelur timoni në dorë se motorin e ekonomisë e shkatërroi. Është edhe Ilir Meta që do t’ia marrë timonin.
Shqipërisë i ke hequr motorin, e ke bojatisur, por nuk ecën. Kjo duhet të marrë fund. Shtet i fortë është me ekonomi të fortë. Unë do i jap fund kësaj. Unë do jem kryeministri i ekonomisë dhe i punësimit.
Siç e kam ndjerë dhimbjen tuaj në krye të opozitës, ashtu do te jem edhe si kryeministër, duke i dhënë zgjedhje. Nuk do jem kryeministër i fasadave por do jem kryeministër i ekonomisë dhe i vendeve të punës.
Vetëm me uljen e TVSH dhe të taksave do çlirojmë miliona euro me shumë për xhepat tuaj. Prodhimi do të rritet. Parashikojmë 100 mln euro subvencione për bujqësinë. Dua t’ia bëj të qarte çdo fermeri të Vorës se si kryeministër unë do zbatoj parimet e presidentit Trump për subvencionet e fermerëve të huaj duke mbyllur traun.
Për rininë 10 mije stazhe të paguara 200 mijë leke në muaj për t’i ndihmuar të gjejnë një vend pune më pas. Fatura nuk është e vogël por është e barabartë me lekët që merr një koncesionar i Ramës. Ndaj ditën time të parë do anuloj koncesionet e miqve të Ramës”, u shpreh Basha.
als_Latn als_Latn als_Latn als_Latn als_Latn als_Latn